open-index/open-wikipedia-markdown huggingface dataset:
Pan (Dragon Ball)

''''* é un personaxe de ficción do manga e anime Dragon Ball Z e Dragon Ball GT. É humana aínda que ten ascendencia dos Guerreiros do espazo.

## Historia 
Pan é filla de Videl e Son Gohanda, e polo tanto, é neta de Son Goku e do Señor Satán. É moi forte pero non resulta estraño xa que tanto o seu pai como o seu avó paterno son guerreiros moi poderosos, e ademais a súa nai Videl é unha experta practicante das artes marciais.

O seu nome provén dun xogo de palabras de Akira Toriyama, de *Pan'', unha deidade grega cuxa aparencia inspirou a concepción do Diaño na mitoloxía xudeu-cristiá, o cal corresponde de igual forma ó costume de poñer nomes relacionados cos demos por parte da súa liña materna (Videl que é un anagrama de "Devil", Mr. Satan).

Aparentemente Pan naceu sen rabo, ó igual que o seu tío Son Goten e os descendentes de Vexeta, Toranks e Bra. Isto débese a que Akira Toriyama, autor de Dragon Ball, non viu necesaria esta característica para a trama así como a utilizou con Son Gohanda, o seu pai, e por tanto, tamén eliminou a transformación a Ōzaru. Porén, os rabos volveron retomarse cando Toei Animation quixo xustificar ós Ōzaru Dourados e o nivel de Super Saián 4.

Ademais, Pan nunca desenvolveu ningún grao de Super Saián, transformación que os demais mestizos da raza dos Guerreiros do espazo si acadaron, menos Bra que non se interesaba nas loitas. Akira Toriyama explicou no seu momento que se viu contrariado co concepto dunha muller Súper Guerreira, pois os trazos característicos dun saián son propiamente masculinos e por iso decidiu excluír ás mulleres desta transformación.

## Véxase tamén 
### Outros artigos 
* Lista de personaxes de Dragon Ball
Chiefs

Os **Chiefs** (tamén chamados **Waikato Chiefs**) son un equipo profesional de rugby da cidade de Hamilton (Nova Zelandia) que compite no torneo Super Rugby.

## Estadio 
Os Chiefs disputan os seus encontros como locais no Waikato Stadium de Hamilton, Nova Zelandia. Este estadio ten unha capacidade para acoller a unhas 30.000 persoas nas súas bancadas. O Waikato Stadium foi inaugurado no ano 2002, e tamén é o fogar do Waikato Rugby Union da ITM Cup.
[300px|miniatura|centro|[Waikato Stadium, fogar dos Chiefs.]]

## Xogadores 
Na tempada 2016 os Chiefs contarán cos seguintes xogadores:

* En letra grosa os xogadores internacionais en categoría absoluta.

Na tempada 2011 os Chiefs contaron con xogadores como Tana Umaga, Mils Muliaina, Sitiveni Sivivatu, Stephen Donald ou Dwayne Sweeney, que despois da Copa do Mundo de Rugby 2011 marcharon a outros equipos ou mesmo a outras ligas. Outros xogadores que algunha vez formaron parte dos Chiefs son Jonah Lomu, Bruce Reihana, Marty Holah, Sione Lauaki, Byron Kelleher ou Caleb Ralph, etc.

## Traxectoria 
As mellores participación dos Chiefs no Super Rugby tiveron lugar na tempada 2012 e 2013, nas que o equipo acadou o campionato. Na primeira final os Chiefs venceron 37-6 aos Sharks surafricanos, mentres que na segunda gañaron aos Brumbies australianos por 27 a 22.

## Véxase tamén 
### Outros artigos 
* Hamilton, Nova Zelandia
* Super Rugby

### Ligazóns externas 
* Páxina oficial dos Chiefs
Cariño, Castro, Boiro

**Cariño** é un lugar da parroquia de Castro no concello coruñés de Boiro, na comarca da Barbanza. Segundo o padrón municipal (INE 2013) ten 209 habitantes (91 homes e 118 mulleres).

## Lugares e parroquias 
### Lugares de Castro 
### Parroquias de Boiro
Yann Songo'o

'''Yann Songo'o''', nado en Yaoundé o 19 de novembro de 1991, é un futbolista español. Xoga de centrocampista.

## Vida persoal 
É fillo do porteiro Jacques Songo'o e irmán do centrocampista Franck Songo'o.

## Véxase tamén 
### Ligazóns externas 
* Datos do xogador en ceroacero.es
Hurricanes

Os **Hurricanes** (tamén chamados **Wellington Hurricanes**) son un equipo de rugby profesional da cidade de Wellington, en Nova Zelandia, que compite no torneo Super Rugby reprensentando ás provincias de East Coast, Hawke's Bay, Horowhenua Kapiti, Manawatu, Poverty Bay, Taranaki, Wairarapa-Bush, Wanganui e Wellington.
## Estadio 
Os Hurricanes xogan os seus encontros como locais no Wellington Regional Stadium, que ten unha capacidade para acoller a 40.000 seareiros nas bancadas.
## Xogadores 
Estes son os xogadores que formaron parte dos Hurricanes na tempada 2011:

Outros xogadores salientables da historia do equipos son: Tana Umaga, Jonah Lomu, Christian Cullen ou Jerry Collins, entre outros.
## Traxectoria 
250px|miniatura|dereita|Provincias ás que representan os Hurricanes.

## Véxase tamén 
### Outros artigos 
* Wellington
* Wellington Regional Stadium
* Super Rugby
* Rugby
### Ligazóns externas 
* Páxina oficial dos Hurricanes
Andreas Libavius

**Andreas Libavius**, nado en Halle en 1550 e finado en Coburgo o 25 de xullo de 1616, foi un médico e químico alemán.

## Traxectoria 
O seu nome era *Andreas Libau*, pero coñécese co seu apelido latinizado. Traballou como profesor en Ilmenau e Coburgo, e foi profesor en Jena en 1588. En 1597, escribiu o primeiro libro sistemático de química, *Alchemia*, que incluía instrucións para a preparación de diversos ácidos fortes. Algunhas das súas obras publicounas baixo o pseudónimo de *Basilius de Varna*.

Realizou importantes achegas á química. Descubriu a propiedade do óxido de ouro de dar cor vermella ao vidro e tamén o cloruro de estaño, que despois se coñeceu co nome de *licor de Libavius*. 
miniatura|Réplica do laboratorio en Rothenburg ob der Tauber.
Escribiu *Neo-Paracelsica*, *Tractatus duo physici*, *Alchemia* (1597), *Schediasmata medica et phylosophica*, *Commentationum metallicarum libri IV* (1597), *Epitome metallica* e *Praxis alchimio*, entre outras obras.

## Galería de imaxes 

Ficheiro:ALCHEMIA._ANDREAE_LIBAVII.png|Portada de *Alchemia*.
Ficheiro:COMMENTATIONVM METALLICARVM LIBRI QVATVOR... ANDREAE LIBAVII.jpg|*Commentationvm metallicarvm...*

## Notas 
## Véxase tamén 
### Bibliografía 
* Hannaway, Owen (1986): "Laboratory Design and the Aim of Science: Andreas Libavius versus Tycho Brahe" in *Isis*, **77**, páxs. 584-610.
Judas (canción)

miniatura|Logotipo da canción.
"**Judas**" é unha canción interpretada pola cantante estadounidense Lady Gaga, escrita por Gaga e Nadir Khayat (RedOne) e producida polos mesmos. A canción está incluída no seu segundo álbum de estudio *Born This Way*, e foi lanzada como segundo sinxelo do álbum.

## Véxase tamén 
### Ligazóns externas 
* Lady Gaga: Vídeo de "Judas" no YouTube
Sutura (medicina)

.

[miniatura|180px|Unha sutura aplicada na [pálpebra superior.]]
Unha **sutura**, coñecida popularmente como **puntos de sutura**, é un tipo de ligadura usada por médicos e, especialmente, os cirurxiáns, para manter unida a pel, os músculos, os vasos sanguíneos e outros tecidos do corpo humano, despois de seren seccionados por un accidente ou despois dunha operación cirúrxica.

Os **puntos** deben ser fortes (de forma que non rompan), non tóxicos, hipoalerxénicos (para evitar reaccións adversas no organismo) e flexíbeis (para que se poida facer un nó).
Ligadura

**Ligadura** pode referirse a:

* En *cirurxía*, **ligadura**, procedemento cirúrxico para unir vasos, codutos etc.
** En *xinecoloxía*, **ligadura de trompas**.
* En *física*, **ligadura**, en mecánica clásica é calquera tipo de limitación á liberdade de coordenadas.
* En *música*, **ligadura**, un símbolo utilizado en notación musical para unir duracións de notas.
* En *tipografía*, **ligadura**, carácter tipográfico formado pola asociación de dous ou máis, de xeito as letras están unidas nun único glifo.
Ligadura (cirurxía)

300px|miniatura|dereita|Ligadura dun vaso roto.
Unha **ligadura** é o proceso cirúrxico da unión de vasos ou outras estruturas con fíos cirúrxicos.

Nos vasos, é un tipo de hemostasia definitiva, ou sexa, interrompe definitivamente o lume da estrutura oca, que pode ser un vaso sanguíneo, pero tamén se utiliza noutras estruturas, como a uretra ou as trompas uterinas, nas que o obxectivo non é necesariamente a interrupción do fluxo sanguíneo.

Outros tipos de hemostasia definitiva son a cauterización, a sutura, a obturación e o tamponamento. A ligadura é un procedemento utilizado no tratamento de hemorraxias agudas por ataque directo ao vaso.

O principio da ligadura atribúese a Galeno, sendo redescuberto máis de 1500 anos po Ambroise Paré e finalmente xeneralizouse en 1870–80, facéndose popular con Jules-Émile Péan.

Desde 1671 a *ligadura* designa a operación cirúrxica, pero por metonimia o termo designa tamén á mesma unión.

## Véxase tamén
## Outros artigos
* Cauterización.
* Hemostasia.
* Ligadura de trompas.
* Sutura (medicina).
* Torniquete.
Sutura

**Sutura** pode referirse a:

* En *medicina* e *cirurxía*,  **sutura**, a unión de dous bordos dunha lesión por un médico ou cirurxián, usando fío de sutura.
* En *anatomía*, **sutura**, un tipo de articulación fixa entre ósos do cranio.
** **Sutura coronal**
** **Sutura lambdoide**
** **Sutura saxital**
A Escoleira

Como topónimo **A Escoleira** pode referirse a:

;En Galiza
***A Escoleira**, lugar da parroquia de Támoga, no concello de Cospeito;
***A Escoleira**, lugar da parroquia de Ribas de Sil, no concello de Ribas de Sil.

## Véxase tamén
### Outros artigos
Lions

Os **Lions** son un equipo profesional de rugby fundado en 1996, que compite no Super Rugby representando á rexión de Transvaal (Suráfrica), e que ten a súa sede na cidade de Xohanesburgo. O equipo dos Lions que xoga na primeira metade do ano no Super Rugby está construído sobre a base dos Golden Lions que disputan a Currie Cup surafricana na segunda metade do ano, e ámbolos dous equipos están gobernados pola *Transvaal Rugby Union*.
## Estadio 
Os Lions xogan os seus encontros como locais no estadio Ellis Park de Xohanesburgo, un recinto inaugurado en 1928, chamado así polo inventor do rugby (William Webb Ellis), que ten capacidade para acoller 59.611 seareiros nas súas bancadas. Os Lions comparten este estadio cos Golden Lions da Currie Cup e co equipo de fútbol dos Orlando Pirates. O estadio Ellis Park acolleu a final da Copa do Mundo de Rugby 1995 na que a Selección de rugby de Suráfrica acadou o seu primeiro título mundial.
## Xogadores 
Actualmente estes son os xogadores que compoñen o equipo dos Lions:

## Traxectoria 
A traxectoria dos Lions no torneo Super Rugby pode ser considerada como moi mala, xa que rematou último na clasificación ata en 5 ocasións, cifra récord, e tan só tivo 3 participacións que se poidan cualificar como boas, nos anos 1997, 2000 e 2001. Nas tempadas restantes sempre tivo mais derrotas que vitorias.
[miniatura|[Ellis Park, fogar dos Lions.]]

## Véxase tamén 
### Outros artigos 
* Super Rugby
* Johannesburgo
* Ellis Park
* Golden Lions
### Ligazóns externas 
* Páxina oficial dos Lions
Cheetahs

Os **Cheetahs**, coñecidos por motivos de patrocinio como **Toyota Cheetahs**, son un equipo de rugby surafricano con sede nada cidade de Bloemfontein (Estado Libre). Após competir entre 2006 e 2017 no Super Rugby, actualmente compite no Pro14, unha competición profesional que agrupa a equipos de Escocia, Gales, Irlanda, Italia e Suráfrica. O estadio onde xogan os seus partidos como local é o Free State Stadium, un recinto inaugurado en 1955 con capacidade para 46.000 espectadores.

A área de influencia do equipo abarca a metade occidental da provincia do Estado Libre, a mesma que a dos Free State Cheetahs da Currie Cup, competición entre equipos representantes das provincias ou rexións do país. Entre os anos 2006 e 2015, o club estaba asociado cos Griffons da metade oriental do estado e cos Griquas do Cabo Setentrional. Os Cheetahs foron fundados como un dos dous equipos que entraron na ampliación do Super 14 en 2006, sendo o outro os Western Force australianos, e converténdose así no quinto equipo surafricano da competición. Na súa primeira temporada, os Cheetahs tiveron un rendemento por riba do esperado, acabando en décimo lugar de catorce. 

## Estadio 
Os Cheetahs xogan os seus encontros como locais no Free State Stadium de Bloemfontein, un estadio con capacidade para 46.000 espectadores. O recinto foi empregado na Copa do Mundo de Rugby 1995 e no Mundial de Fútbol Suráfrica 2010. Os Cheetahs tamén xogan algúns encontros no Park Stadium da cidade de Kimberley.

## Elenco 
Os seguintes son os xogadores dos Cheetahs para o Pro14 de 2019−20.

## Traxectoria 
## Notas 
## Véxase tamén 
### Outros artigos 
* Pro14
* Super Rugby
* Bloemfontein

### Ligazóns externas 
* Páxina web oficial dos Cheetahs
A ameaza da zona escura

é o cuarto filme da serie de anime Dragon Ball e a primeira de Dragon Ball Z. Dirixido por Daisuke Nishio, foi estreado en 1989.

## Sinopse 
Hai moitos séculos, Kamisama competiu con *Garlic* por ser o sucesor do Deus da Terra. Este decatouse das malvadas intencións de Garlic e escolleu a Kamisama como o seu sucesor; irritado, Garlic rebelouse contra Deus, pero foi desterrado. 300 anos despois, o seu fillo, Garlic Jr., volveu para vingarse, reunir as Bólas do Dragón e conseguir ser inmortal. Cando buscaban as bólas, secuestran a Son Gohanda, xa que quere usa-lo seu poder e decide convertelo no seu discípulo.

Para acabar co inimigo, Piccoro e Son Goku unen as súas forzas coa intención de ter un combate a morte sen resultar vitoriosos pola inmortalidade do seu inimigo. Ó final Garlic Jr. crea un vórtice cara a Zona Morta pero Gohan desata a súa furia e logra enviar a Garlic Jr. alí.

## Personaxes 
* Son Goku
* Son Gohanda
* Piccoro
* Bulma
* Krilín
* Gyūmaō
* Chichi
* Mestre Mutenroi
* Kamisama
* Shenron
* Garlic Jr.

## Personaxes exclusivos do filme 
#### Ginger 
:*Seiyū*: Kōji Totani. 
 é un dos tres guerreiros de Garlic Jr, é un demo pequeno e verde con ollos vermellos que pode sacar unhas espadas dos seus brazos para pelexar. Morre xunto con Nikkey por un Kame Hame Ha de Goku. O seu nome provén do inglés .

#### Nikkey 
:*Seiyū*: Shigeru Chiba. 
 é un dos tres guerreiros de Garlic Jr, é un demo azul de cabelo branco que pode sacar unha espada das súas pernas para pelexar. Morre xunto con Ginger por un Kame Hame Ha de Goku. O seu nome provén do xaponés .

#### Sancho 
:*Seiyū*: Yukitoshi Hori. 
 é un dos tres guerreiros de Garlic Jr, é o máis grande dos tres. É matado por Piccoro como vinganza por atacalo Ó inicio do filme. O seu nome provén do xaponés .

## Música 
**Tema de Apertura (opening)**
* "CHA-LA HEAD-CHA-LA" por *Hironobu Kageyama*

**Canción intermedia**
*  por *Masako Nozawa (Seiyū de Son Gohanda)*

**Tema de peche (ending)**
*  por *MANNA*

## Véxase tamén 
### Ligazóns externas 
* Ficha na IMDb 
* Ficha en Filmaffinity
Yoü and I

miniatura|Logotipo da canción.
"**Yoü and I**" (en galego, "**Ti e Eu**") é unha canción interpretada pola cantante estadounidense Lady Gaga, escrita por Gaga e producida por Lady Gaga e Robert Lange. A canción está incluída no seu segundo álbum de estudio *Born This Way*, e foi lanzada como cuarto sinxelo do álbum.

## Véxase tamén 
### Ligazóns externas 
* Lady Gaga: Vídeo de "Yoü and I" no YouTube
Esterilización (procedemento cirúrxico)

A **esterilización** é unha técnica cirúrxica que deixa a un home ou unha muller sen posibilidade de reproducirse. Trátase dun método de control da natalidade (para causas non cirúrxicas de esterilidade, véxase infertilidade).

Os métodos comúns de esterilización son:

* A vasectomía nos homes. Córtanse os condutos deferentes, os tubos que conectan os testículos coa próstata. Así evítase que os espermatozoides producidos nos testículos pasen a formar parte do seme (que se produce sobre todo nas vesículas seminais e na próstata).
* A ligadura de trompas nas mulleres. As trompas de Falopio, que permiten aos espermatozoides fecundar o óvulo e transportan o óvulo fecundado até o útero, están pechadas. En xeral, isto implica unha anestesia xeral e unha laparotomía ou unha laparoscopia para cortar, *clipear* ou cauterizar as trompas de Falopio. Menos común é a Obstrución tubárica definitiva ou método Essure para a obstrución dos condutos polos efectos duns tubos colocados por un catéter que pasa a través do colo uterino e o útero.

Outros procedementos para conseguir a esterilidade, son:

* A histerectomía nas mulleres. O útero extírpase cirurxicamente, de maneira permanente, para evitar o embarazo e algunhas enfermidades, como o cancro de útero.
* A castración nos machos. Os testículos extírpanse cirurxicamente. Isto utilízase con frecuencia para a esterilización dos animais, para conseguir vantaxes como a docilidade, a forte redución do impulso sexual e o máis rápido aumento de peso (que é desexábel nalgúns casos, por exemplo para acelerar a produción de carne).
Trece (cadea de televisión)

**Trece** é unha cadea de televisión de TDT en España. A súa programación baséase na difusión dos valores e credo da Igrexa Católica, céntrase en contidos para todos os membros da familia. Os seus principais contidos pasan polo cine clásico, as teleseries, os programas de produción propia e os de produción allea relixiosa de KW TV, Popular TV e CTV.

## Véxase tamén 
### Ligazóns externas 
* Web oficial da cadea
Esterilización

A **esterilización** pode referirse a:

* En *ciencias da saúde* (principalmente en *medicina* e *veterinaria*), en *bioloxía*, en *química* e na *industria alimentaria*:
** A **esterilización** é o proceso de eliminación de toda forma de vida, incluídas as esporas. Utilízase para eliminar a contaminación microbiana de produtos sanitarios (por exemplo, material cirúrxico), formas farmacéuticas estériles, equipos de produción de formas farmacéuticas estériles, alimentos en conserva ou envasados etc.
* En *medicina* e en *veterinaria*,
** A **esterilización** é un método polo cal se fai estéril a un ser vivo.
Selección de hóckey a patíns masculina de Suráfrica

A **selección de hóckey a patíns masculina de Suráfrica** é o equipo que representa a Suráfrica nas competicións internacionais de hóckey a patíns en categoría masculina organizadas pola FARS ou polo CIRH. A selección surafricana depende da Southafrican Roller Hockey Federation (en galego *Federación Surafricana de Hóckey a patíns*), organismo fundado a principios dos anos '70. Actualmente a selección de Suráfrica é unha das mellores seleccións africanas xunto con Angola e Mozambique. O hóckey a patíns surafricano está a experimentar un notable progreso que se viu reflectido no Campionato do Mundo "B" de hóckey a patíns 2010, cando conseguiu chegar ata a final e asegurarse un posto no Campionato do Mundo "A" no 2011 por primeira vez na súa historia, ata aquela o mellor posto colleitado polos surafricanos fora un cuarto posto no Campionato do Mundo "B" do 2008 disputado na súa casa, quedándose ás portas de disputar o Mundial "A". Tamén no 2010 acadou o 7º posto na Copa América.

## Véxase tamén 
### Ligazóns externas 
* Sitio web oficial da Federación Surafricana de hóckey a patíns
Western Force

O **Western Force** é un equipo profesional de rugby da cidade de Perth (Australia) fundado no ano 2005 e que compite no torneo Super Rugby.

## Estadio
O estadio no que disputa actualmente os seus encontros como local o Western Force é o Perth Oval de Perth (chamado *Nib Stadium* por razóns de patrocinio), un recinto con capacidade para acoller 20.500 seareiros nas bancadas, que foi inaugurado no ano 1904 e renovado en 2004. O Western Force comparte este estadio co equipo de fútbol da liga australiana Perth Glory FC.

Nas dúas primeiras tempadas do Western Force no torneo Super 14, o equipo xogaba os seus encontros como local no Subiaco Oval, un estadio con capacidade para 43.500 persoas, que acolle encontros de fútbol Australiano dende sempre. En 2008 o goberno do estado de Australia Occidental anunciou a construción dun novo estadio con capacidade para 70.000 persoas, que será construído entre 2011 e 2016. Este futuro recinto será o fogar do Western Force cando se remate.

## Xogadores
Estes serán os xogadores que defenderán as cores do Western Force na tempada 2016:

* En letra grosa os xogadores internacionais en categoría absoluta.

Na súa curta historia, polo Western Force teñen pasado xogadores tan salientables como Matt Giteau, Scott Fava e Drew Mitchell.

## Traxectoria
O Western Force comezou a disputar o torneo Super Rugby na edición 2006. No seu primeiro ano rematou último. Dende entón, o seu mellor resultado foi o 7º posto final que acadou na tempada 2007.
260px|miniatura|dereita|Perth Oval, fogar actual do Western Force.

## Véxase tamén
### Outros artigos
* Perth
* Super Rugby

### Ligazóns externas
* Páxina oficial do Western Force
Melbourne Rebels

Os **Melbourne Rebels** son un equipo profesional de rugby de Melbourne (Australia) que disputa o torneo Super Rugby dende a tempada 2011. 
## Estadio
Os Rebels xogan os seus encontros como locais no Melbourne Rectangular Stadium, chamado AAMI Stadium por razóns de patrocinio. O recinto ten unha capacidade para acoller 30.050 persoas. Os Rebels comparten este estadio co Melbourne Storm da NRL e con 2 equipos da liga australiana de fútbol, a A-League.
## Xogadores
[300px|miniatura|dereita|[Melbourne Rectangular Stadium|AAMI Park, fogar dos Rebels.]]
Estes son os xogadores que defenderon as cores dos Melbourne Rebels na súa primeira tempada no torneo Super Rugby:

## Traxectoria
Na súa primeira tempada no torneo Super Rugby os Rebels remataron na última posición, acadando 3 vitorias en 16 encontros.

## Véxase tamén
### Outros artigos
* Super Rugby
* Melbourne
### Ligazóns externas
* Páxina oficial dos Melbourne Rebels
Lokomotiv Yaroslavl

O **Lokomotiv Yaroslavl** é un equipo profesional de hóckey sobre xeo da cidade de Yaroslavl, en Rusia, que disputa a Kontinental Hockey League. Trátase dun dos equipos máis importantes de Rusia, como demostra o feito de ter disputado a gran final do torneo KHL en 2009. No seu palmarés ten 3 títulos da antiga Superliga de Rusia, competición que desapareceu co nacemento da KHL.
## Estatísticas na KHL 
* GTE *Gañados no tempo engadido*
* PTE *Perdidos no tempo engadido*
## Palmarés 
* Superliga Rusa **(3)** = 1996-97, 2001-02, 2002-03
## Accidente de avión 
O 7 de setembro de 2011 todo o corpo técnico e tódolos xogadores do equipo menos ún (Alexander Galimov, de 26 anos) morreron nun accidente de avión preto do aeroporto de Tunoshna, en Yaroslavl, cando se dirixían a Minsk nun avión Yak-42. Nese accidente morreron 43 dos 45 ocupantes do aparato. O 12 de setembro morreu o único sobrevivente do equipo, Alexander Galimov, que tiña queimaduras no 80% do corpo e a quen lle fora transplantada a traquea o día anterior. A única persoa que continuou con vida tralo accidente formaba parte da tripulación do avión, e non do Lokomotiv.

Este accidente provocou que o equipo non dispute ningunha competición na tempada 2011-12, mesmo a pesar do ofrecemento dos demais equipos da liga de axudar ó club e de emprestarlle xogadores.

## Notas 
## Véxase tamén 
### Outros artigos 
* Kontinental Hockey League
* Yaroslavl

### Ligazóns externas 
* Sitio web oficial
Grolos, Nigrán, Nigrán

**Grolos** é un lugar da parroquia de San Fiz de Nigrán no concello pontevedrés de Nigrán, na comarca de Vigo. Segundo o IGE, en 2022 tiña 85 habitantes (36 homes e 49 mulleres).

## Descrición 
No lugar, atravesado pola Rúa dos Pazos, atópanse os de Urzáiz Cadaval e de Cea, ámbolos dous declarados bens de interese cultural.

## Galería de imaxes 
## Lugares e parroquias 
### Lugares de Nigrán 
### Parroquias de Nigrán 
## Notas
Vilar do Mato

Como topónimo **Vilar do Mato** pode referirse a:

;En Galiza
***Vilar do Mato**, lugar da parroquia de Santiago de Arriba, no concello de Chantada;
***Vilar do Mato**, lugar da parroquia de Vilaúxe, no concello de Chantada;
***Vilar do Mato**, lugar da parroquia de Ribas de Sil, no concello de Ribas de Sil;
***Vilar do Mato**, lugar da parroquia de Vilar, no Concello de Zas;
***O Vilar do Mato**, lugar da parroquia de Ventosela, no Concello de Redondela.

## Véxase tamén
### Outros artigos
***Vilar de Mato**, lugar da parroquia de Cequeril, no concello de Cuntis.
Ligadura de trompas

A **ligadura de trompas** é un método anticonceptivo de esterilización e, polo tanto, permanente, consistente na ligadura e sección das trompas de Falopio da muller, de maneira que non poden poñerse en contacto os espermatozoides co óvulo (ovocito).

## Descrición
Non altera o proceso hormonal e, por tanto, non interfire as relacións sexuais nin na libido. Non é reversíbel, é dicir, que se unha muller que se fixo unha ligadura de trompas non poderá procrear fillos se máis adiante cambia de idea.

Trátase dunha intervención máis complicada que no caso da vasectomía dos homes, tanto se se practica mediante laparotomía ou laparoscopia, e pódese realizar con anestesia xeral ou epidural

A eficacia da ligadura de trompas é do 99'5 %, é dicir, que de cada duascentas mulleres con ligadura de trompas, hai un embarazo nun ano. Esta eficacia é inferior á da vasectomía, e tamén doutros métodos anticonceptivos temporais e reversíbeis, como por exemplo o DIU de levonorxestrel ou o implante subcutáneo de xestáxeno, o anticonceptivo máis eficaz, segundo un estudo.

Outro método anticonceptivo feminino definitivo, tamén nas trompas de Falopio, é a obstrución tubárica definitiva ou dispositivo Essure.

## Notas
## Véxase tamén
### Bibliografía
* World Health Organization, AVSC International (1994): *Medical Eligibility Criteria for Sterilization, Annotated Summary, Draft*. Nova York: AVSC International.

### Outros artigos
* Contracepción.
* Esterilización (procedemento cirúrxico).
* Vasectomía.

### Ligazóns externas
* Páxina de Esterilización Tubaria do departamento de Saúde dos Estados Unidos .
* Salpingoligadura usando Clips de Hulka .
* Métodos de esterilización femininos e masculinos .
La Calle

***La Calle*** foi un periódico editado na Coruña entre marzo e abril de 1936.

## Traxectoria 
Subtitulado *Semanario popular*, saíu á rúa o 2 de marzo de 1936. Cada exemplar constaba de catro páxinas e vendíase por 15 céntimos. Publicación de esquerdas, próxima ao Partido Sindicalista, ía dirixido a todas a correntes da esquerda local. Dirixido practicamente por Manuel Fernández, entre os seus colaboradores estaban persoeiros da CNT críticos coa radicalidade do seu discurso como José Villaverde Velo (que asinaba como Juan José), Víctor Crémer, Carlos Pereira (Karper) e Gonzalo Pantín. Pero tamén republicanos e galeguistas como o Enrique Hervada, o profesor Plácido Castro e o antigo anarquista e alicerce do movemento veciñal coruñés, Manuel Martínez Pérez. Organizou un acto de homenaxe ás mulleres o 3 de marzo no Teatro Rosalía de Castro no que interviron Manuel Fernández, José Búa Carou e José Villaverde. Rematou a súa andaina o 13 de abril de 1936.

## Véxase tamén 
### Bibliografía 
* 

* 

### Outros artigos 
* Lista de publicacións impresas da provincia da Coruña
### Ligazóns externas 
* Exemplares en Nomes e Voces
!!! (álbum)

***!!!*** é o álbum de estrea da banda estadounidense de dance-punk !!!, editado o 19 de xuño do 2001 a través do selo Gold Standard Laboratories.

## Listaxe de cancións 
### Versión en CD 
### Versión en vinilo
Rooster

"**Rooster**" é unha canción da banda estadounidense Alice in Chains, editada como sinxelo do seu álbum *Dirt* no ano 1993. O tema sería incluído nos álbums recompilatorios *Unplugged* (1996), *Music Bank* (1999), *Greatest Hits* (2001) e *The Essential Alice in Chains* (2006). Unha versión demo da canción foi tamén incluída en *Music Bank*.

## Listaxe de cancións 
# "Rooster" – 6:18
# "Sickman" – 5:29
# "It Ain't Like That" – 4:37 (do *Facelift*)

;Edición australiana
# "Rooster" – 6:18
# "Dam That River" – 3:10
Moment Bends

***Moment Bends*** é o cuarto álbum da banda australiana de indie pop Architecture in Helsinki, editado o 8 de abril do 2011 en Australia e o 3 de maio nos Estados Unidos. O proxecto inicialmente ía chamarse *Vision Revision*. O seu primeiro sinxelo foi o tema "Contact High", aínda que "That Beep", que tamén está incluída no álbum, fora editada como EP no ano 2008.

## Listaxe de cancións 
# "Desert Island" – 4:15
# "Escapee" – 2:59
# "Contact High" – 3:40
# "W.O.W" – 2:51
# "Yr Go To" – 4:21
# "Sleep Talkin'" – 2:58
# "I Know Deep Down" – 3:57
# "That Beep" – 3:45
# "Denial Style" – 3:24
# "Everything's Blue" – 3:55
# "B4 3D" – 4:16
Graña, Cures, Boiro

**Graña** é un lugar da parroquia de Cures no concello coruñés de Boiro, na comarca da Barbanza. Segundo o padrón municipal (INE) en 2013 tiña catro habitantes (dous homes e dúas mulleres).

## Lugares e parroquias
### Lugares de Cures
### Parroquias de Boiro
Os Grañas, Pousada, Sobrado

**Os Grañas** é un lugar da parroquia de Pousada no concello coruñés de Sobrado na comarca da Terra de Melide. Tiña 5 habitantes no ano 2010 segundo datos do IGE, dos cales 4 eran mulleres e 1 home.

## Lugares e parroquias
### Lugares de Pousada
### Parroquias de Sobrado
Grañanova, Meira, Meira

**Grañanova** é un lugar da parroquia de Meira no concello lugués de Meira. Segundo o IGE, en 2013 tiña 22 habitantes (13 homes e 9 mulleres).

## Lugares e parroquias 
### Lugares de Meira 
### Parroquias de Meira 
## Notas
Like a Stone

"**Like a Stone**" é unha canción da banda estadounidense de rock alternativo Audioslave, editada como segundo sinxelo do seu álbum de estrea *Audioslave* o 28 de xaneiro do 2003. O tema chegou ao máis alto das listas da *Billboard* *Hot Mainstream Rock Tracks* e *Hot Modern Rock Tracks*, e acadou o número 31 da *Hot 100*.

## Listaxe de cancións 
Todas as letras por Chris Cornell; e toda a música por Audioslave, agás "Super Stupid" composta por George Clinton, Eddie Hazel, Billy Bass Nelson e Tawl Ross.
#"Like a Stone" &ndash; 4:57  
#"Like a Stone" (ao vivo na BBC Radio 1) &ndash; 4:58  
#"Gasoline" (ao vivo na BBC Radio 1) &ndash; 4:45  
#"Set It Off" (ao vivo no *Late Show with David Letterman*) &ndash; 4:01  
#"Super Stupid" (ao vivo na BBC Radio 1)
#"Like a Stone" (vídeo musical)
Bikini Kill (EP)

***Bikini Kill*** trátase dun EP da banda de punk rock estadounidense Bikini Kill, editado en xuño de 1992 a través do selo Kill Rock Stars.

## Listaxe de cancións 
# "Double Dare Ya" - 2:40
# "Liar" - 2:35
# "Carnival" - 1:30
# "Suck My Left One" - 2:24 
# "Feels Blind" - 3:21
# "Thurston Hearts The Who" - 3:45
Bloc Party (EP)

***Bloc Party*** é un EP recompilatorio da banda inglesa de post-punk revival Bloc Party no que se inclúen os seus dous primeiros sinxelos británicos: "She's Hearing Voices" e "Banquet/Staying Fat". Foi lanzado o 24 de maio do 2004 a través do selo V2 Records. No Xapón aparecería no mes de agosto e nos Estados Unidos en setembro polo selo Dim Mak Records.

## Listaxe de cancións 
# "Banquet" - 3:19
# Staying Fat" - 2:23
# "She's Hearing Voices" - 3:30
# "The Marshals are Dead" - 3:52
# "The Answer" - 4:04
# "Banquet (Phones Disco Edit)" - 5:26
Nemesisters

***Nemesisters*** é o terceiro e derradeiro álbum da banda de rock alternativo estadounidense Babes in Toyland, editado o 9 de maio de 1995 a través do selo Reprise Records.

## Listaxe de cancións
The Ideal Height

"**The Ideal Height**" é unha canción da banda escocesa de rock alternativo Biffy Clyro, editada como primeiro sinxelo do seu álbum  *The Vertigo Of Bliss* o 24 de marzo de 2003. O tema acadou o posto 46 da lista británica de sinxelos.

## Listaxe de cancións 
Letras por Simon Neil e música por Biffy Clyro.
***CD**
# "The Ideal Height" – 3:41
# "...And With The Scissorkick Is Victorious" – 5:24
# "Do You Remember What You Came For?" – 3:31
***7"**
# "The Ideal Height" – 3:41
# "...And with the Scissorkick Is Victorious" – 5:24
Rafael Hernanz Angulo

**Rafael Hernanz Angulo**, nado en Pontevedra o 21 de decembro de 1965 e finado en Madrid o 6 de setembro de 2011, foi un árbitro de fútbol galego.

## Traxectoria 
Profesionalmente, Hernanz Angulo foi un avogado, licenciado en Dereito pola Universidade Complutense de Madrid. Empregado de banca, dedicouse á xestión de entidades deportivas e participou no equipo organizador dos Xogos Olímpicos de 1992, así como director xeral de diferentes clubs deportivos, entre eles o Pontevedra CF ou Albacete Balompié. Mestrado en Dereito deportivo pola Universidade de Lleida e diplomado posteriormente en Xestión e administración de entidades deportivas pola Complutense, tamén integrou diversos comités disciplinarios de federacións deportivas e postos como a secretaría  xeral da Asociación Española de Dereito Deportivo.

Como árbitro de fútbol, en 1995 ascendeu a Segunda división española, onde disputou unicamente unha temporada, pois en 1996 conseguiu o ascenso a Primeira. Na máxima categoría resiste soamente un ano, e en 1997 descende a Segunda e ao ano seguinte regresou a Segunda B, nunha decisión que recorreu xudicialmente e que gañou. Nese ano deixou a arbitraxe e retomou a vida laboral como avogado. 
Recibiu a Medalla da Real Orde del Mérito Deportivo de España a título póstumo en 2011.

## Vida persoal 
Foi irmán da poeta Beatriz Hernanz.

## Notas
Sutura (articulación)

Unha **sutura** é unha articulación fibrosa, inmóbil ou sinartrose entre os ósos do cranio, establecendo as unións entre estes ósos.

Existen tres clases suturas:

* **Suturas planas**: os bordos dos ósos que se articulan dispóñense de forma rectilínea. 
:: Exemplo: sutura entre os ósos nasais (sutura internasal).
* **Suturas escamosas**: articulacións que entre ósos que, xuntos, establecen unha curvatura relativamente grande. 
:: Exemplo: sutura entre os ósos parietal e temporal (sutura parietotemporal ou escamosa).
* **Suturas serradas**: articulacións que aparecen en forma de liñas "dentadas". 
:: Exemplo: sutura entre ósos parietais (sutura interparietal ou saxital).

## Véxase tamén
* Articulación (anatomía)
* Fontanela
Ilustración (deseño gráfico)

: *Para outros usos véxase Ilustración (homónimos).*

Denomínase **ilustración** (do latín *illustrātio, -ōnis*, 'iluminación') á representación iconográfica de contidos diversos que frecuentemente realzan, acompañan, completan ou contribúen á mellor comprensión dun texto, ou simplemente que o adorna.
miniatura|245px|Ilustración do *Codex Vidobonensis* (1550).

Dentro dunha concepción contemporánea, o termo adscríbese a aquelas imaxes producidas con técnicas artísticas tradicionais que, desde o perfeccionamento das técnicas de impresión de finais do século XVIII, como a litografía e o gravado litográfico, permitiron unha maior facilidade e perfeccionamento para a súa difusión masiva. Hoxe en día a ilustración é un dos elementos máis importantes do deseño gráfico.

As ilustracións son comúns en xornais, revistas e libros, especialmente nos libros de arte e, especialmente, na literatura infantil e xuvenil (asumindo, non poucas veces, un papel máis importante que o do propio texto), sendo tamén utilizadas na publicidade e na propaganda. Pero existen tamén ilustracións independentes de textos, onde a propia ilustración é a información principal. Un exemplo sería un libro sen texto, non infrecuente en libros infantís ou en banda deseñada.

A ilustración editorial ten a súa orixe na miniatura, utilizada amplamente na Idade Media nos manuscritos, pero actualmente difire desta por servirse de medios mecánicos (e, máis recentemente, de medios fotomecánicos e dixitais) para a súa reprodución. Por tanto, a súa evolución e historia está intimamente ligada á imprenta e ao gravado.

A ilustración posúe unha tradición antiga, que se remonta ás primeiras formas pictóricas (como as pinturas rupestres), continuando pola invención da imprenta, a Revolución Industrial até a nosa era dixital. Actualmente esta tradición é especialmente importante para os libros de arte, os científicos, a banda deseñada e os filmes de deseños animados.

## Véxase tamén
### Bibliografía
* Arnhein, Rudolph: *Arte y percepción visual*. Alianza Editorial.
* Bayard, Émile (1898): ''L'Illustration et les illustrateurs*. París: Librairie Ch. Delagrave. 
* Chichoni, Oscar: *Mekanika*. Norma Editorial.
* Lambert, Susan: *El dibujo, técnica y utilidad*. Tursen Editorial.
* Martínez Moro, J. *Serie Tesis: Ilustrar lo sublime*. Universidad del País Vasco.
* Melot, Michel (1984): *L'Illustration; histoire d'un art''. Genève: Éditions Skira. ISBN 2-605-00033-8

### Outros artigos
* Asociación Galega de Profesionais da Ilustración
* Deseño
* Deseño gráfico
* Día da ilustración
* Iconografía
* Ilustración científica
* Miniatura
Beatriz Hernanz

**Beatriz Hernanz Angulo**, nada en Pontevedra o 17 de outubro de 1963, é unha poeta, tradutora e crítica literaria galega.

## Traxectoria 
Licenciada e doutora en Filoloxía Hispánica pola Universidade Complutense de Madrid,  tamén cursou estudos de doutoramento na Universidade de Edimburgo cunha bolsa Stevenson.

Ten traballado no ámbito da docencia universitaria (profesora en universidades inglesas e americanas, ademais de directora académica na ESADT da Universidade de Kent) e da crítica literaria, así como en postos directivos de xestión cultural de entidades como a Fundación Carolina. Foi directora do Centro de Documentación Teatral do INAEM e coordinadora xeral d Comisión dO Centenario de 1898.

Como crítica, ten colaborado nos xornais *ABC*, *El Mundo* e *El País*, e nas revistas *Turia*, *Cuadernos del matemático* ou *Barcarola*, entre outras.

Como tradutora, ten vertido ao castelán pezas soltas de poetas como Eugenio Montale, Edward Estlin Cummings , ou Wisława Szymborska.

## Obra 
* *La lealtad del espejo* (1993). Albacete: Concello. Prólogo de Francisco Umbral. Premio Barcarola de poesía (1993).
* *La vigilia del tiempo*. (1996). Madrid: Ediciones Rialp. Accésit do Premio Adonais (1996).
* *La epopeya del laberinto* (2001). Palma de Mallorca: Calima.
* *La piel de las palabras* (2005).  Palma de Mallorca: Calima. Prólogo de José Manuel Caballero Bonald.
* *Los volcanes sin sueño* (2011)*.* Madrid, Polibea, Colección Los Conjurados. Con poema preliminar de Rafael Cadenas. 
* *Habitarás la luz que te cobija* (2017). Oviedo, Ars poética. Prólogo de Jorge Edwards.
* *Cenizas solares (Cuaderno siciliano)* (2024) Oviedo: Ars Poética.

### En galego 
* *A pelegrina do vento* (2013). Toledo: Lastura. (Antoloxía da súa obra en galego).

## Vida persoal 
Foi irmá do xurista e árbitro de fútbol Rafael Hernanz Angulo.
## Notas 
## Véxase tamén 
### Ligazóns externas 
* Exemplos da súa obra
Ilustración (homónimos)

**Ilustración** pode facer referencia a:

* **Ilustración**, corrente intelectual do século XVIII.
* **Ilustración**, debuxo, fotografía ou estampa que ilustra unha obra escrita; un tipo de ilustración é a ilustración científica.
****La Ilustración Gallega y Asturiana***, nome dunha revista ilustrada editada en Madrid e dirixida polo intelectual galeguista Manuel Murguía.
***La Ilustración de La Coruña**, foi un xornal editado na Coruña entre 1860 e 1865.
## Véxase tamén
SANZAAR

O **SANZAAR** (siglas de **S**outh **A**frica, **N**ew **Z**ealand, **A**ustralia and **A**rgentina **R**ugby) é un organismo composto polas federacións nacionais de rugby de Suráfrica, Australia, Nova Zelandia e a Arxentina, que ten a tarefa de organizar cada ano os torneos Super Rugby e Tri Nations. As 3 seleccións nacionais (All Blacks, Springboks e Wallabies) teñen sempre garantida a súa participación nas Copas do Mundo de Rugby.
## Historia 
O SANZAR foi fundado en 1996, despois de que a IRB decidise profesionalizar o rugby en 1995. O obxectivo inicial era crear 2 torneos atractivos, un a nivel de seleccións nacionais (o Tri Nations) e outro a nivel de equipos provinciais (o Super 12), para acadar cartos coas vendas dos dereitos televisivos.

En 2009 estivo a piques de producirse a marcha de Suráfrica, aínda que as negociacións que se fixeron acadaron o acordo desexado, e Suráfrica mantívose no SANZAR.

En 2012 Arxentina será convidada a participar no torneo Tri Nations, o cal non significa que Arxentina entre no SANZAR, senón que será unha proba.

## Véxase tamén 
### Outros artigos 
* Super Rugby
* Tri Nations
### Ligazóns externas 
* Páxina oficial do Super Rugby
Aldosa

[miniatura|150 px|Representación na [proxección de Fischer dunha molécula de D-gliceraldehido, a aldosa máis pequena.]]
[miniatura|dereita|150 px|Esta representación da [manosa (ou α-D-manopiranosa) é un exemplo de aldosa ciclada con enlace hemiacetálico intramolecular.]]

Unha **aldosa** é un monosacárido (un glícido simple) que contén un grupo aldehido, é dicir, un carbonilo no extremo da molécula. A súa fórmula química xeral é C*n*H2*n*O*n* (n>=3). Os carbonos numéranse empezando polo do grupo aldehido (o máis oxidado da molécula). A aldosa máis simple ten tres átomos de carbono e é o gliceraldehido; a posición do seu OH serve para determinar a isomería D e L (enantiómeros) nos monosacáridos. O monosacárido máis importante do noso metabolismo, a glicosa, é unha aldosa.

As aldosas denomínanse aldotriosas, aldotetrosas, aldopentosas, aldohexosas etc. segundo teñen respectivamente 3 átomos de carbono, 4, 5 ou 6.

As aldosas isomerizan a cetosas por medio da transformación de Lobry-de Bruyn-van Ekenstein. As aldosas difiren das cetosas en que estas teñen o carbonilo (C=O) nun carbono do medio da molécula, en vez de telo no extremo como as aldosas.

As aldosas de 5 ou máis átomos de carbono en disolución orixinan moléculas cíclicas, xa que se forma un enlace intramolecular entre o grupo aldehido e un OH doutro carbono, orixinando un hemiacetal no que os dous carbonos implicados quedan unidos por un átomo de osíxeno. O 99% das aldosas en disolución están cicladas.

As aldosas poden detectarse no laboratorio por medio do test de Seliwanoff, que, en realidade, se usa para detectar cetosas, pero un resultado negativo indicará a presenza de aldosas.

## Lista de aldosas 
* **Triosa:** gliceraldehido.
* **Tetrosas:** eritrosa, treosa.
* **Pentosas:** ribosa, desoxirribosa, arabinosa, xilosa, lixosa.
* **Hexosas:** alosa, altrosa, glicosa, manosa, gulosa, idosa, galactosa, talosa.

## Notas 
## Véxase tamén 
* Cetosa
* Monosacárido
Mustang (banda galega)

**Mustang** é un grupo de rock en acústico que adaptan versións clásicas dos anos 70, 80 e 90 formado no ano 2009 por Carlos Cernadas e Angel Noya en Rianxo, A Coruña.

## Membros 
* Angel Noya - Voz e guitarra rítmica
* Carlos Cernadas - Guitarra
* Fran Velo - Baixo
* Manu Rey - Batería e caixón flamenco
Andy García

**Andrés Arturo García Menéndez**, nado o 12 de abril de 1956 na Habana, é un actor cubano radicado nos Estados Unidos.

## Traxectoria 
Fíxose coñecido a finais dos anos 1980 e comezos dos 1990, aparecendo en varios filmes de éxito de Hollywood, entre as que se inclúen *The Godfather Part III*, *Os intocables de Eliot Ness*, *Internal Affairs* e *When a Man Loves a Woman*. Máis recentemente, protagonizou os filmes *The Lost City* e ''Ocean's Eleven* xunto coas súas secuelas, *Ocean's Twelve* e *Ocean's Thirteen.

García foi nomeado ós Premios da Academia como Mellor Actor secundario polo seu papel como Vincent Mancini en *The Godfather Part III*.

## Filmografía 
## Premios 
### Premios Óscar 
### Globos de Ouro 
## Véxase tamén
Esport3

**Esport3** é unha canle de televisión española propiedade de Televisió de Catalunya. A canle adícase exclusivamente ao deporte. Iniciou as súas emisións en probas o 18 de outubro de 2010 e as regulares o 5 de febreiro de 2011.

## Historia 
Comezou as súas emisións de forma regular o 5 de febreiro de 2011, ás 21:45h, cun pequeno acto de presentación no Camp Nou. A súa primeira emisión regular foi o partido de fútbol disputado entre o Fútbol Club Barcelona e o Club Atlético de Madrid, correspondente á 22ª xornada da Liga española de 1ª División.

## Programación 
A programación de Esport 3 ten retransmisións e acontecementos deportivos, sobre todo nas franxas horarias de máxima audiencia. A canle completa a súa programación apostando por programas que se centran no estilo de vida deportiva, potenciais valores emerxentes como o feito de estar en forma, a saúde ou o aire libre. Algúns programas que formaban parte de TV3 ou el 33 son emitidos nesta nova canle.

## Véxase tamén 
### Ligazóns externas 
* Sitio web de Esport 3
Monumento histórico

[miniatura|As [Torres de Oeste foron declaradas BIC.]]
Os **monumentos do patrimonio histórico de España** son unha serie de realizacións arquitectónicas, de enxeñería ou esculturaIs españolas que polo seu interese e valor gozan dunha protección xurídica específica recollida na Lei 16/1985, do 25 de xuño de 1985, do Patrimonio Histórico Español para a súa preservación, enriquecemento e exhibición. Os monumentos son unha categoría dentro da declaración máis ampla de bens de interese cultural.

## Descrición
O catálogo de monumentos é xestionado pola Dirección Xeral de Belas Artes e Bens Culturais a través da Subdirección Xeral de Protección do Patrimonio Histórico mediante o Rexistro Xeral de Bens de Interese Cultural no que tamén participan as distintas comunidades autónomas españolas.

Pola súa banda, o Instituto do Patrimonio Cultural de España ten a misión e funcións de restauración, investigación, documentación, formación e asesoría na conservación do patrimonio histórico.

O Rexistro Xeral de Bens de Interese Cultural de España inclúe máis de 13.000 monumentos que veñen identificados co número **51** no primeiro lugar do código de BIC.

## Notas 
## Véxase tamén 
### Outros artigos 
* Monumento

### Ligazóns externas 
* Consulta á base de datos de bens inmobles do patrimonio histórico español.
* Consulta á base de datos de bens mobles do patrimonio histórico español.
* Páxina web oficial do Instituto do Patrimonio Cultural de España.
* 20px "Monumentos galegos" en *Top 10*, TVG.
Aeros 2

**Aeros 2**, tamén coñecido como **Aeros B**, foi un satélite artificial alemán adicado ó estudo da atmosfera superior e o espazo exterior. Foi lanzado o 16 de xullo de 1974 mediante un foguete Scout D1 desde a Base Vandenberg da Forza Aérea a unha órbita polar cunha inclinación orbital de 97,4 graos e un perixeo e apoxeo iniciais de 220 e 853&nbsp;km, respectivamente. O satélite reentrou e destruíuse na atmosfera o 25 de setembro de 1975.

## Características 
O satélite tiña forma de cilindro de 0,914 metros de diámetro e 0,71 metros de altura. Estabilizábase mediante xiro a 10 revolucións por minuto, co eixo de rotación orientado cara ao Sol. A bordo levaba cinco experimentos cos que mediu a temperatura e densidade de electróns, ións e partículas neutras, a súa composición e o fluxo de raios solares ultravioleta.

## Notas 
## Véxase tamén 
### Outros artigos 
* Aeros 1

### Ligazóns externas 
* Información filatélica sobre varios satélites, entre eles Aeros 1 e 2
Grolos

Como topónimo **Grolos** pode referirse a:

;En Galiza
***Grolos**, parroquia  do concello de Guntín;
****Grolos**, lugar de dita parroquia;
***Grolos**, lugar da parroquia de Nigrán, no concello de Nigrán.
Alejandro (canción)

miniatura|Logotipo da canción.
"**Alejandro**" é unha canción interpretada pola cantante estadounidense Lady Gaga, escrita por Gaga, RedOne e producida por RedOne. A canción está incluída no seu terceiro EP *The Fame Monster*, e foi lanzada como terceiro e último sinxelo do álbum.

## Véxase tamén 
### Ligazóns externas 
* Lady Gaga: Vídeo de "Alejandro" no YouTube